दवा व्यवसायी के बेटे और सीएडी के कर्मचारी ने किया सुसाइड
नयापुराइलाके में मंगलवार को दो जनों ने फांसी लगाकर सुसाइड कर लिया। एक दवा व्यवसायी का पुत्र और दूसरा सिंचाई विभाग का चतुर्थ श्रेणी कर्मचारी था। पुलिस का कहना है कि दोनों का मनोचिकित्सकों द्वारा इलाज चल रहा था।
नयापुरा थाने के एसआई भीम सिंह ने बताया कि नयापुरा में दवा की दुकान लगाने वाले राजेंद्र चड्ढा का 24 वर्षीय बेटा तरुण पहले भी कई बार सुसाइड के प्रयास कर चुका था। उसका इलाज चल रहा था। उसके परिवार वाले उस पर पूरी नजर रखते थे। दोपहर को उसकी मां दुकान पर थीं और पिता कमरे में आराम कर रहे थे। इसी दौरान उसने फांसी लगा ली। मां ने जब उसके कमरे की कुंडी लगी देखी तो दूसरे कमरे से जाकर देखा तो वह लटक रहा था। उन्होंने पति को उठाया और लोगों की मदद से उसे नीचे उतारा और अस्पताल लेकर गए, जहां उसे मृत घोषित कर दिया गया। परिवार वालों ने बताया कि वह पहले भी हाथ की नसें काट चुका था। वह जिंदगी से हताश हो गया था। लेकिन, ऐसा क्यों था, इस बारे में वह कुछ नहीं कह पाता था। वहीं, चंबल कॉलोनी में रहने वाले सिंचाई विभाग के चतुर्थ श्रेणी कर्मचारी धनराज माली पिछले तीन चार साल से मानसिक तौर पर बीमार थे। उनका इलाज भी चल रहा था। उनकी प|ी बेटा डॉक्टर के पास गए थे। धनराज की बहन भी अस्पताल में भर्ती है, जहां उनका बड़ा भाई गया था। इसी दौरान धनराज ने फांसी लगा ली। प|ी बेटा लौटे और कमरा बंद पाया तो दरवाजा तोड़ा गया। अंदर धनराज को लटका पाया। पुलिस दोनों मामलों की जांच कर रही है।
hin_Deva hin_Deva hin_Deva